ASIGNACIÓNS POR DEDICACIÓNS EXCLUSIVAS E PARCIAIS, POR ASISTENCIAS A ÓRGANOS COLEXIADOS E AOS GRUPOS POLÍTICOS
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 30/07/2019)

De conformidade co artigo 75.5 da lei 7/1985, de 2 de abril, publícase o seguinte acordo adoptado polo Pleno da Corporación Municipal de Ponteareas, na sesión extraordinaria levada a cabo o día 4 de xullo de 2019: “De acordo co disposto nos artigos 73, 75 e seguintes da Lei 7/85, de 2 de abril, reguladora das bases de réxime local, corresponde ao Pleno da Corporación Municipal, a determinación do número, tipoloxía e retribucións das dedicacións exclusivas ou parciais que desempeñen os membros da Corporación Municipal. Visto o informe do secretario municipal, a necesidade do réxime de dedicacións dos membros da Corporación Municipal proposto e tendo en conta que ditas dedicacións ao cargo obriga aos concelleiros a abandonar total ou temporalmente as súas actividades remuneradas para dedicarse axeitadamente ás tarefas de goberno, PROPOÑO ao Pleno da Corporación Municipal, a adopción dos seguintes acordos: PRIMEIRO: Recoñecer as seguintes dedicacións exclusivas e parciais, para os cargos e as retribucións que se mencionan: As dedicacións exclusivas serán de 30.000 euros brutos ao ano. As dedicacións parciais indicadas deberán ter un réxime de dedicación mínima do 65 % da xornada ordinaria. O importe das mesmas será de 20.000 euros brutos ao ano. As retribucións percibiranse en catorce pagas, doce correspondentes ás diferentes mensualidades do ano e dúas correspondentes aos meses de xuño e decembro, dándolles de alta no réxime xeral da Seguridade Social e asumindo a Corporación o pago das cotas empresariais que correspondan. Para a aplicación do réxime de dedicacións exclusivas ou parciais será necesaria a aceptación expresa do membro da corporación que desempeñe ese cargo, circunstancia da que se dará conta ao pleno na seguinte sesión ordinaria. SEGUNDO: Asignar as seguintes contías de indemnización por asistencia de cada concelleiro/a que non teña asignada unha dedicación exclusiva ou parcial, ás seguintes sesións: TERCEIRO: Asignar a cada Grupo Político Municipal as seguintes contías: CUARTO: Consignar nos orzamentos a cantidade suficiente para atender as obrigas económicas derivadas dos presentes acordos. QUINTO: Publicar estes acordos no Boletín Oficial da Provincia, no taboleiro municipal e no Portal de Transparencia do Concello. SEXTO: Dar traslado aos departamentos de Persoal, Intervención e Tesourería municipais. ” RECURSOS. Contra a presente resolución, que pon fin á vía administrativa, os interesados poderán interpoñer recurso de reposición potestativo ante o órgano que o ditou, no prazo dun mes a contar do día seguinte ao de publicación deste anuncio, ou ben interpoñer recurso contencioso-administrativo no prazo de dos meses contados a partir do día seguinte ao da publicación deste anuncio no Boletín Oficial da Provincia, ante o Xulgado do Contencioso-Administrativo de Pontevedra. Se optasen por interpoñer o recurso de reposición potestativo non poderán interpoñer recurso contencioso-administrativo ata que aquel sexa resolto expresamente ou se produza a súa desestimación por silencio. Todo elo sen prexuízo de que poda interpoñer calquera outro recurso que estime máis conveniente ao seu dereito.